《生朝自述》
元代·黄庚

都道人生七十稀，老逢初度叹衰迟。
飞觞醉月贫无酒，走笔迎春富有诗。
憔悴自邻蒲柳质，劬劳空起蓼莪思。
门无贺客清如水，独对兰花诵楚辞。

作者简介：黄庚，字星甫，号天台山人，天台（今属浙江）人。出生宋末，早年习举子业。卒年八十馀。晚年曾自编其诗为《月屋漫稿》。事见本集卷首自序及集中有关诗文。黄庚诗，以原铁琴铜剑楼藏四卷抄本（今藏北京图书馆）为底本。校以影印文渊阁《四库全书》本（简称四库本）。两本卷次不同，文字亦各有错诲空缺，而底本多出校本诗十馀首。